REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

21 Broj 06-2/134-18

6. jun 2018. godine

B e o g r a d

ZAPISNIK

SA 48. SEDNICE ODBORA ZA ADMINISTRATIVNO-BUDžETSKA I MANDATNO-IMUNITETSKA PITANjA, ODRŽANE 6. JUNA 2018. GODINE

Sednica je počela u 14,01 časova.

 Sednici je predsedavao dr Aleksandar Martinović, predsednik Odbora.

Sednici su prisustvovali članovi Odbora: Aleksandar Marković, Darko Laketić, Dušica Stojković, Branimir Jovanović i Momo Čolaković.

Sednici su prisustvovali i zamenci članova Odbora: Sandra Božić, zamenik Veroljuba Matića; dr Dragana Barišić, zamenik Katarine Rakić; Goran Nikolić (napustio sednicu prilikom utvrđivanja dnevnog reda), zamenik Dušice Stojković; Jelena Mijatović, zamenik Marka Zeljuga i Milorad Mirčić, zamenik Vojislava Šešelja.

Sednici nisu prisustvovali članovi Odbora: Veroljub Matić, Katarina Rakić, Marko Zeljug, Đorđe Milićević, Vojislav Šešelj, Nemanja Šarović, Branka Stamenković, Goran Ćirić, Petar Petrović, Nenad Konstantinović i Nenad Čanak.

 Na predlog predsednika, Odbor je većinom glasova utvrdio sledeći

D n e v n i r e d:

- usvajanje zapisnika sa 46. i 47. sednice Odbora -

1. Razmatranje ostavke koju je na funkciju narodnog poslanika podneo Željko Sušec (01 Broj: 118-2150/18 od 4. juna 2018. godine);

2. Razmatranje zahteva Ivana Bauera, narodnog poslanika, za davanje mišljenja za obavljanje drugog posla (21 Broj: 02-2140/18 od 1. juna 2018. godine).

Pre prelaska na rad po utvrđenom dnevnom redu, Odbor je većinom glasova, bez primedaba, usvojio zapisnike sa 46. i 47. sednice Odbora

**Prva tačka dnevnog reda**: Razmatranje ostavke koju je na funkciju narodnog poslanika podneo Željko Sušec (01 Broj: 118-2150/18 od 4. juna 2018. godine).

Predsednik Odbora je obavestio članove i zamenike članova Odbora da je Željko Sušec, U skladu sa Zakonom o izboru narodnih poslanika i Poslovnikom, podneo ostavku na funkciju narodnog poslanika, koja je overena kod nadležnog organa i u zakonskom roku predata na pisarnicu Narodne skupštine, kao i da je služba Odbora, skladu sa članom 198. stav 2. Poslovnika, pozvala imenovanog da prisustvuje sednici.

Diskusije nije bilo.

Odbor je, na predlog predsednika, jednoglasno usvojio i Narodnoj skupštini podneo sledeći

I Z V E Š T A J

 Odbor je utvrdio da je podnošenjem ostavke narodnog poslanika Željka Sušeca izabranog sa Izborne liste ALEKSANDAR VUČIĆ - SRBIJA POBEĐUJE, nastupio slučaj iz člana 88. stav 1. tačka 2. Zakona o izboru narodnih poslanika, u kome se podnošenje ostavke navodi kao jedan od razloga za prestanak mandata narodnom poslaniku pre isteka vremena na koje je izabran, te predlaže da Narodna skupština, u smislu člana 88. st. 3. i 4. istog zakona, konstatuje prestanak mandata imenovanom narodnom poslaniku.

 Na taj način omogućava se izbor novog narodnog poslanika, putem dodeljivanja mandata drugom kandidatu sa navedene izborne liste, u skladu sa članom 92. Zakona o izboru narodnih poslanika.

 Za izvestioca Odbora na sednici Narodne skupštine određen je dr Aleksandar Martinović, predsednik Odbora.

**Druga tačka dnevnog reda**: Razmatranje zahteva Ivana Bauera, narodnog poslanika, za davanje mišljenja za obavljanje drugog posla (21 Broj: 02-2140/18 od 1. juna 2018. godine).

Predsednik Odbora je upoznao članove i zamenike članova Odbora da je Ivan Bauer podneo zahtev za davanje mišljenja da uz vršenje funkcije narodnog poslanika na stalnom radu može da obavlja i posao televizijskog voditelja po osnovu ugovora o delu u trajanju od 3 meseca. U prilogu zahteva imenovani je dostavio dopis Agencije za borbu protiv korupcije kojim je upućen da za obavljanje navednog posla prethodno zatraži mišljenje Odbora.

Diskusije nije bilo.

Na predlog predsednika, Odbor je jednoglasno dao pozitivno mišljenje Ivanu Baueru da uz vršenje funkcije narodnog poslanika može da obavlja posao televizijskog voditelja.

\* \* \*

Sednica je završena u 14,07 časova.

Sastavni deo ovog zapisnika čini obrađeni tonski snimak sednice Odbora.

 SEKRETAR PREDSEDNIK

Svetlana Dedić dr Aleksandar Martinović